OpenLLM-France/wikimedia huggingface dataset:
# Zoon politikon

Zoon politikon (grezierako ζῷον, zỗ$_i$on, «animalia» eta πολῑτῐκόν, politikon, «politikoa (polisekoa, hirikoa)») Aristotelesek sortutako kontzeptu filosofiko bat da, eta bere esanahi literala gizakia «animalia politikoa» edo «animalia zibikoa» dela da. Honek gizakiak harremantzeko daukan gaitasunari egiten dio erreferentzia, hau da, hirien bidez antolatzen den gizarte eta bizimodu bat sortu eta aurrera eraman ditzake.

## Azalpena

Aristotelesek bere behaketa naturalistak bere pentsamendu politikoarekin konbinatzen ditu, etologia eta soziobiologiaren aurrekaria bilakatuz. Gizakiaren naturaz aparte, gizakiaren harreman soziopolitikoez ere arduratu zen; izan ere, bere ustez, gizakia soilik gizarte baten bidez errealizatu daiteke bere osotasunean. Bestalde, beste gizaki batzuekin bizitzeko beharra dauka (zibismoa), antolakunde politiko edo polisen bidez bere espeziekoek dituzten helburuak lor baititzazke. Bere aldetik, adierazi zuen gizartean bizi ezin ditezken horiek edo gizartea behar ez duten horiek piztiak ala jainkoak direla.
Bere Politika obrako lehenengo liburukian, Aristotelesek naturaren mundu ikuskera teleologiko bat jarraitzen du, non gauza bakoitzaren garapena burutzen denean bilakatzen den hori gauza bakoitzaren benetako natura den. Bestalde, gauza bakoitzaren xedea da gauza bakoitzaren ongi nagusia eta autosufizientzia xede eta ongi nagusi bat da.
Aristotelesentzat, gizakia «animalia politikoa» da izaki sozialak direlako. Haren ustez naturak ez du ezer alferrik egiten, eta gizakiak hitz egiteko ahalmena garatu badu, elkarrekin justizia bezalako kontzeptu moralak konpartitzeko izan da. Gizakia, halere, ez da animalia sozial bakarra, erleak, liztorrak, inurriak eta kurriloak ere gai dira helburu komun bat lortze aldera antolatzeko.

## Erreferentziak

* ↑ (Gaztelaniaz) Rufino, Salvador Rus; Arenas-Dolz, Francisco. (2013-10-02). «¿Qué sentido se atribuyó al zoon politikon de Aristóteles? Los comentarios medievales y modernos a la Política» Foro Interno 13: 91–118. doi:10.5209/rev_FOIN.2013.v13.43086. ISSN 1988-2920. (Noiz kontsultatua: 2024-04-10).
* ↑ Iztueta Armendariz, Paulo. (2016). Hizkuntza-asimilazioa eta hezkuntza-sistema Euskal Herrian. Utriusque Vasconiae ISBN 978-84-944061-7-1. (Noiz kontsultatua: 2024-04-10).

## Kanpo estekak

* Datuak: Q220303
# Zoom (argipena)

Zoom izan daiteke:
* Zoom, zinema edo argazki kameraren objektibo mota;
** Zoom digital, teknika digitala;
* Zoom, bideokonferentziak egiteko software-programa;
* Zoom (komikia), DC Comicsko superbilaua;
* Zoom, 2006ko filma;
* Zoom TV, kolonbiar telebista-katea.
# Zoom digital

    Artikulu hau teknika digitalari buruzkoa da; beste esanahietarako, ikus «Zoom (argipena)».
Zoom digitala argazki- edo bideo-irudi baten ikusangelua murrizteko metodo bat da. Zoom-mota hori elektronikoki lortzen da jatorrizkoaren ratio bera duen irudi bat ebakitzean, eta normalean emaitza interpolatuz. Ez da beharrezkoa kameraren objektiboan doikuntzak egitea, eta prozesu honekin ez da bereizmen optikorik irabazten.
Interpolazioak irudiko pixelen jatorrizko antolamenduari eragiten dionez, zoom digitala, kasu askotan, irudiaren kalitaterako kaltegarritzat jotzen da. Hala ere, zoom honen eragina, batzuetan, irudia eskuz ebakitzean eta postprodukzio-prozesuan interpolatzean lortutakoa baino hobea da. Hau da, kamerak interpolazioa aplika dezakeelako irudia konprimitu aurretik, horrela beste modu batera gal litezkeen xehetasun txikiak mantenduz. Fitxategiak RAW formatuan gordetzen dituzten kamerentzat, ordea, postprodukzioan birdimentsionatzeak zoom digitalaren emaitza berdinak edo handiagoak ematen ditu.
Argazki-kamera digital batzuek eta telefono mugikor gehienek zoom digitala baino ez dute, benetako hurbilketa-lenterik gabe. Beste kamera batzuek zoom objektiboak dituzte, baina zoom digitala aplikatzen dute foku-distantziarik handiena lortu dutenean. Kamera profesionalek, oro har, ez dute zoom digitalik.

## Erreferentziak

* 1 2 (Gaztelaniaz) cei.es. Glosario de términos para Cámaras Digitales. .

## Kanpo estekak

* Datuak: Q1225098
# María Becerra

María de los Ángeles Becerra (Quilmes, Argentina, 2000ko otsailaren 12a), ezagunagoa María Becerra izenez, argentinar abeslaria, youtuber ohia eta influencerra da. 2015ean egin zen ezaguna YouTube plataforma digitalean entretenimenduzko hainbat bideo egin ondoren. 2019an ekin zion abeslari ibilbideari.

## Diskografia
### EPak

* 222 (2020)
* Animal, Pt. 1 (2021)

## Kanpo estekak

* Datuak: Q69821388
* Multimedia: María Becerra / Q69821388
# María Begoña Redal

María Begoña Redal Giraldos (Tutera, 1975eko abuztuaren 3a) nafar kirolari ohia da. Syneyko Paralinpiar Jokoetan zilarrezko domina lortu zuen Espainiako golbol taldean.
# María Bengochea

María Verónica Bengochea (1960ko urriaren 19a jaioa) Argentinako belar hockey jokalari erretiratua da. 1988ko Seulgo (Hego Korea) Udako Olinpiar Jokoetan zazpigarren postuan sailkatu zen Emakumeen Selekzio Nazionaleko kidea izan zen, aurreko urtean Indianapoliseko Joko Panamerikarretan urrezko domina irabazi ostean.

## Erreferentziak

* sports-reference
* santafedeportivo

## Kanpo estekak

* Datuak: Q6781925
# María Belmonte Barrenechea

María Belmonte Barrenechea (Bilbao,1953) idazlea, itzultzailea eta ikertzailea da. Katalanezko eta gaztelaniazko interprete gisa lan egiten du. Bere literatur lanen artean, honako hauek nabarmentzen dira: Peregrinos de la belleza (2009), Viajeros por Italia y Grecia (2015), Los Senderos del mar (2017), En tierra de Dioniso (2021).

## Ibilbidea

Euskal Herriko Unibertsitateko Gizarte Antropologiako Departamentuak doktore titulua eman zion 1995ean, Erlijioen Historian oinarritutako tesiarekin. Harrezkeroztik, ikertzaile eta itzultzaile lanetan aritu da gaztelania eta katalanez . Literatura-idazle gisa egindako ibilbidean, bere lana mundu klasikoaren kulturak markatu du: Greziak eta Erromak. Honez gain, Leonard Cohen, Henry Miller, Vernon Lee eta beste idazle batzuen eragina izan du.
María Belmontek En Tierra de Dioniso liburuan egindako prosa Diario de Mallorca egunkariko partaidea den Biel Mesquidak honela katalogatu du:
[...] oroitzapenez, tokiz eta pertsonaiaz beteriko Mazedonia grekoaren ikuspegi pertsonala, besterenezina, jakituna, poetikoa eta entretenigarria.
FanFan aldizkariko Alfredo Urdaci kazetariak berriz honela dio:
[...] ikusezina argitzeko irrikaz dago, eta, hori lortzeko, historiako pertsonaiei eta beste bidaiari batzuei dei egiten die leku bakoitzaren arima bereganatzeko. Horrek denbora eta dedikazioa eskatzen ditu.

## Idazlanak

* Peregrinos de la belleza (2009)
* Viajeros por Italia y Grecia (2015)
* Los senderos del mar. Un viaje a pie (2017)
* En tierra de Dioniso (2021)

## Erreferentziak

* ↑ (Gaztelaniaz) «Belmonte, María» datos.bne.es (Noiz kontsultatua: 2023-05-10).
* 1 2 (Gaztelaniaz) «María Belmonte: "Hay una inmensa poesía en las historias que cuentan las ruinas"» El Español 2021-02-23 (Noiz kontsultatua: 2023-05-10).
* 1 2 (Gaztelaniaz) «Maria Belmonte» www.acantilado.es (Noiz kontsultatua: 2023-05-10).
* ↑ (Gaztelaniaz) FLM - CONACULTA. «María Belmonte» Enciclopedia de la Literatura en México.
* ↑ (Gaztelaniaz) Valenzuela, Alfredo. «Belmonte: "Las humanidades ayudan a conocer la urdimbre de la vida"» elobrero.es (Noiz kontsultatua: 2023-05-10).
* ↑ (Gaztelaniaz) «En tierra de Dioniso» www.acantilado.es (Noiz kontsultatua: 2023-05-10).
* ↑ «En tierra de Dioniso | Editorial Acantilado» ACANTILADO.

## Kategoriak

* Datuak: Q106263872
# María Belén Aramburu

María Belén Aramburu (1962ko abuztuaren 1a), Politika Zientzietan lizentziatua eta Argentinako irrati-telebista aurkezlea da.

## Biografia

1987an hasi zen telebistan lanean, orduz geroztik programa ugari zuzendu ditu (aurkezlekidea), hala nola 1990 eta 1993 artean 13. katean emititu zen 360 todo para ver ziklo gogoangarria, esaterako. Bere irratsaioetatik, Radio Continentalen 2001eko La Ventana saioa nabarmentzen da. 2009tik 2013ko azarora bitartean Tarde a tarde zikloa zuzendu zuen C5N albistegiaren eskutik.

## Erreferentziak

* ↑ Clarín.com

## Kanpo estekak

* Datuak: Q5643881
# María Berasarte

María Berasarte (María Sánchez) (Donostia, Gipuzkoa, 1978ko azaroaren 28a) Euskal Herriko abeslaria da, La Voz Desnuda izenez ere ezaguna. Lisboa, Paris eta Donostia artean bizi da. Bere karrera profesionala garatzen du eta musika iberikoaren interpretazio bikainagatik da ezaguna, fadoena besteak beste, bakarkako errepertorioan jarraitzaile sutsuak baititu. Aduf talde portugaldarreko abeslaria ere bada, Quinteto Lisboa. José Peixoto, José Salgueiro, João Gil eta Paulo Carvalho musikariek parte hartzen dute.
Berasarteren abesti batzuen hitzak Tago Torres da Silva edo João Monge idazleenak dira.

## Jarduerak (hautaketa)

María Berasartek Portugalen, Frantzian Espainian, Txinan, Belgikan, Grezian, Mozambiken, Marokon, Errumanian eta Italian jardun du, besteak beste toki hauetan:
* 2016. Santa Maria kulturgunea (Plasencia).
* 2016. Madrilgo Conde-Duque jauregia.
* 2015. Donostiako Victoria Eugenia antzokia. Circo price, Madril. Music in Churches, Sibiuko nazioarteko jaialdia, Errumania. Mawazine Rythmes Du Monde jaialdia, Rabat.
* 2013. Badasom jaialdia, Badajoz. Au fill des voix, Paris. Macau jaialdia, Txina. Palais des beaux arts, Brusela.

## Diskografia

* 2019. Delirio (Pepe Riverorekin)
* 2015. Súbita. Bat-batekoa
* 2014. Agua en la boca (Au delà du fado) Ura ahoan
* 2009. Todas las horas son viejas. Ordu guztiak zaharrak dira. Diskoaren aurkezpena Lisboako San Jorge gazteluan

## Erreferentziak

* ↑ http://www.hoyesarte.com/entrevistas/c32-artistas/maria-berasarte-la-voz-del-fado-espanol_203288/
* ↑ http://www.20minutos.es/noticia/2472057/0/artista-maria-berasarte-clausura-decimo-tercera-edicion-noches-santa-maria-plasencia/
* ↑ http://www.diariovasco.com/culturas/musica/201505/04/maria-berasarte-publica-subita-20150504122852.html
* ↑ http://www.elmundo.es/elmundo/2009/06/11/cultura/1244744475.html

## Kanpo estekak

* Entrevista a María Berasarte en el diario ‘’El País’’
* Datuak: Q24942176
# Magallón

Magallón Zaragozako probintziako udalerria da, Aragoin, Espainia. 2008an 1.221 biztanle zituen 78,37 kilometro koadroko azaleran. Campo de Borja eskualdean dago.

## Kanpo estekak

* Datuak: Q1640136
* Multimedia: Magallón / Q1640136
# Magan

Magan, antzinako eskualde bat zen, K.a. 2300 inguruan testu kuneiforme sumertarretan aipatua izan zena Mesopotamiarentzako kobre eta diorita iturri bezala. Maganen kokapena oraindik ez da ziurra, baina ebidentzia arkeologiko eta geologiko gehienek, Magan, gaur egun Oman denaren zati dela diote. Hala ere, arkeologoren batzuk, Behe Egiptotik hegoalderako tokiren batean kokatzen dute, Nubian edo Sudanen, adibidez, beste batzuk, berriz, Iran edo Pakistanen zati bezala.

## Kanpo estekak

* Datuak: Q1429914
# Magas

Magas (errusieraz: Мага́с) Errusiako hego-mendebaldeko hiria da, Inguxetiako Errepublikaren hiriburua. 1995ean sortu zuten, errepublikako hiriburua izan zedin, Nazran ordezkatuz. 2010ean 2.502 biztanle zituen.

## Erreferentziak

* ↑ Euskaltzaindia - 157. araua
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q5222
* Multimedia: Magas / Q5222
# Magallaesen Hodeiak

Magallaesen Hodeiak hego hemisferiotik ikus daitezkeen bi galaxia dira. Gure galaxiatik (Esne Bidetik) hurbil daude (150.000 argi urtera), eta Magallaesen Hodei Handia eta Magallaesen Hodei Txikia izenez dira ezagunak. Magallaesen Hodeiak, kimika-osagarrien arabera, Esne Bidekoak ez bezalakoak dira: haietan kimika-gai astun eta metal gutxi dago, izar trinko gutxiago baitute, eta horiek dira gai astunak sorrarazten dituztenak. Hodei Nagusiak espiral forma du, eta Txikia, berriz, irregularra da. Magallaesen Hodeiak gure galaxiaren satelitetzat jotzen dira, gas-zubi batez (Magallaesen gas-lasterra) loturik baitaude Esne Bidearekin. Bien masak batuta, gure galaxia baino askoz ere txikiagoa da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q50028
* Multimedia: Magellanic Clouds / Q50028
# Magallanes arroa

Magallanes arroa edo Austral arroa arro sedimentarioa da, iparraldetik Txileko goiko Patagoniara iristen dena. Bere barnean dauden arrokak Jurasiko arotik eratorriak dira, eta Cerro Toro formazioa barne hartzen du. Arro honek antzinako fosilen bizimodu ugari eta historiaurreko beste elementu natural batzuk aztertzeko aukera ematen du estratifikazio sedimentario sakona dela eta.
Ipar-hegoaldera 250 km luzatzen da eta herrialdeko ikatz erreserba handiena da.
Magallanes arroan zenbait formazio geologikok arroka aterpetxeak eta leizeak eskaini dizkiete lehen gizakiei; leku horietako aipagarrienetako bat Cueva del Milodon aitzuloa, antzinako gizakia bizi zela ezagutzen den aztarnategia, kobazulo multzo honen berreskuratze arkeologikoan oinarrituta. Era berean, aztarnategi fosil eta paleontologiko garrantzitsu bat Cerro Guido mendiaren eta Las Chinas ibaiaren haranaren inguruan dago.

## Erreferentziak

* ↑ Julie C. Fosdick (2007) LATE MIOCENE EXHUMATION OF THE MAGALLANES BASIN AND SUB-ANDEAN FOLD BELT, SOUTHERN CHILE: NEW CONSTRAINTS FROM APATITE U-TH/HE THERMOCHRONOLOGY, Geological Society of America, Denver Annual Meeting (28–31 October 2007) Paper No. 123-15
* ↑ Castro, Liliana. Los depósitos de carbón de Argentina y Chile: Importancia en la matriz energética y alternativas de uso. .
* ↑ C. Michael Hogan, Cueva del Milodon, The Megalithic Portal, 13 April 2008
* ↑ Montes, Carlos. «Cerro Guido y su impresionante registro de dinosaurios» La Tercera.

## Kanpo estekak

* Datuak: Q6729639
# Magama

Magama tokiko gobernu-eremua da, Nigeriako Niger estatuan. Bere egoitza eremuaren mendebaldean dagoen Nasko herrian dago.
4.107 km2koa azalera eta 2006an 255.000 biztanle zituen.
Posta kodea 923 da.

## Erreferentziak

* ↑ https://www.citypopulation.de/en/nigeria/admin/
* ↑ https://web.archive.org/web/20121126042849/http://www.nipost.gov.ng/postcode.aspx

## Kanpo estekak

* Datuak: Q6729655
# Magallanes probintzia

Magallanes probintzia (gaztelaniaz: Provincia de Magallanes) Txileko erdialdeko probintzia bat da. Magallanes y la Antártica Chilena eskualdean kokatuta dago. 2012ko erroldan, 129.199 biztanle zituen.

### Komunak

Magallanes probintziak 4 komuna ditu.
* Punta Arenas (Hiriburua)
* Laguna Blanca
* Río Verde
* San Gregorio

## Kanpo estekak

* (Gaztelaniaz) Magallanes gobernuaren webgunea.
* Datuak: Q684369
* Multimedia: Magallanes Province / Q684369
# Magaluf

Magaluf Calvià udalerriko auzo bat da, Mallorcan dagoena. 2013an 4.363 biztanle zituen baina turismo masiboaren adibide bilakatu da. Ia ehun hotel, hostal eta apartamendu eta berrehun taberna, jatetxe, denda eta diskoteka ditu. Turisten %95a britainiarrak dira.

## Erreferentziak

* ↑ «Iruñea, Magaluf berria?» Berria 2017-10-24.
* ↑ (Ingelesez) Zettagroup. Magaluf Tourist Information. .

## Kanpo estekak

* Datuak: Q239017
* Multimedia: Magaluf / Q239017
# Malin (Donegal konderria)

Malin (irlanderaz Málainn) Irlandako Donegalgo konderriaren iparraldeko muturrean dagoen udalerri bat da. Inishowen penintsulan kokatzen da, Carndonagh udalerritik 6 kilometro iparraldera. Irlandan osoan iparraldeena dagoen udalerria da, bere lursailetan herrigunetik 8 kilometro iparraldera Malin Head lumuturra dago, Irlanda osoan iparraldeena dagoen lurmuturra.
2006ko erroldaren arabera 122 biztanle zituen. Malin udalerrian hiruki oinplanoko enparantza baten inguruan hedatzen da, 1970 eta 1991an Irlanda osoko udalerri garbienaren saria bereganatu zuen.

## Iruditegia

* McCleans taberna.
* Malin zubia.
* Malin zubia.
* Baserria.

## Kanpo estekak

* Datuak: Q3753925
* Multimedia: Malin, County Donegal / Q3753925
# Malin Baryard-Johnsson

Malin Baryard-Johnsson (Sderköping (Suedia), 1975eko apirilaren 10a) hipikan aritzen den kirolari suediarra da.

## Olinpiar Jokoak

2004ko Udako Olinpiar Jokoetan, Atenas 2004an (Atenas), Saltoak taldeka proban, Suediako taldea osatzen zuten Peter Eriksson (Cardento 933ren gainean), Peder Fredricson (Magic Bengtssonen gainean) eta Malin Baryard-ek (Butterfly Flipen gainean) zilarrezkoa lortu zuten AEBko taldearen atzetik eta Alemaniako taldearen aurretik sailkatuz.
2020ko Udako Olinpiar Jokoetan, Tokio 2020an (Tokio), Saltoak taldeka proban, berriz, urrezko domina lortu zuen Suediako taldearekin, AEBko taldearen (zilarrezko domina) eta Belgikako taldearen (brontzezko domina) aurretik sailkatuz; honako hauek osatzen zuten taldea: Henrik von Eckermann (King Edwarden gainean), Malin Baryard-Johnsson (Indianaren gainean) eta Peder Fredricson-ek (All Inen gainean).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2004 | Atenas Grezia | 02 ! | Saltoak taldeka. Butterfly Flipren gainean. |
| 2020 | Tokio Japonia | 01 ! | Saltoak taldeka. Indianaren gainean. |

## Erreferentziak

* ↑ «Henrik von Eckermann» olympedia.org (Ingelesez)
* ↑ «Henrik von Eckermann» olympics.com (Gaztelaniaz)
* ↑ Saltoak taldeka. Emaitzak 2004 olympedia.org (Ingelesez)
* ↑ Saltoak taldeka. Emaitzak 2020 olympedia.org (Ingelesez)

## Kanpo estekak

* Datuak: Q450220
* Multimedia: Malin Baryard-Johnsson / Q450220
# Malinalco (udalerria)

Malinalco Mexikoko udalerri bat da. Mexikoko estatuan kokatua dago. 2010ean 25.624 biztanle zituen 204,95 km²ko azaleran. Herriburua [[Malinalco (Malinalco)|Malinalco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2115001
* Multimedia: Malinalco Municipality / Q2115001
# Malinasko katedrala

Malinasko San Ronbaldoaren katedrala (frantsesez: Cathédrale Saint-Rombaut de Malines, nederlanderaz: Sint-Romboutskathedraal van Mechelen) Belgikako katedral katolikoa da, Malinasko elizbarrutiaren egoitza dena. Eraikitze lanak 1200. urtean hasi zituzten eta XVI. mendera arte iraun zuten. Azkena, dorre nagusia izan zen, 1452 eta 1520 artean eraikia. Aldaren nagusia Lucas Faydherbe eskultoreak egin zuen.
UNESCOk 1999. urtean bere kanpandorrea Gizateriaren Ondare izendatu zuen.

## Erreferentziak

* ↑ Unesco. .

## Kanpo estekak

* Datuak: Q1086358
* Multimedia: Sint-Romboutskathedraal (Mechelen) / Q1086358
# Malin (Oregon)

Malin Oregongo hiri bat da. Klamath konderrian kokatua dago. 2010ean 805 biztanle zituen, 1,29 kilometro koadrotan banatuta.

## Ikus, gainera

* Klamath konderria

## Kanpo estekak

* Datuak: Q1825744
* Multimedia: Malin, Oregon / Q1825744
# Malinaltepec (udalerria)

Malinaltepec Mexikoko udalerri bat da. Guerrero estatuan kokatua dago. 2010ean 29.599 biztanle zituen 479,85 km²ko azaleran. Herriburua [[Malinaltepec (Malinaltepec)|Malinaltepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6743721
* Multimedia: Malinaltepec Municipality / Q6743721
# Malinas

Malinas (frantsesez: Malines; nederlanderaz: Mechelen) Belgikako iparraldean dagoen hiria da, Flandrian, herrialde osoko hamargarren populatuena dena.

## Kirolak

RKV Malinas hiriko futbol talde nagusia da. Belgikako lau liga irabazteaz gain 1988an Europako Errekopa eta Europako Superkopa irabazi zituen.

## Hiri senidetuak

Malinas ondorengo hiriekin senidetuta dago:
* Sucre (Bolivia)
* Dijon (Frantzia)
* Yuki (Japonia)
* Helmond (Herbehereak)
* Sibiu (Errumania)
* Arvada (AEB)

## Erreferentziak

* ↑ Euskaltzaindia - 157. araua

## Kanpo estekak

* Malinasko Udalaren webgune ofiziala (Nederlanderaz) (Frantsesez)
* Datuak: Q162022
* Multimedia: Mechelen / Q162022
# Malin Head

Malin Head edo Malin lurmuturra (irlanderaz Cionn Mhálanna) Irlandako ipar-mendebaldean dagoen Donegal konderriko Inishowen penintsulan kokatzen den lurmutur bat da. Lurmutur hau Irlandako uhartean edo lur lehorrean iparraldeena dagoen lekutzat jo ohi da.
Halere lur lehorrean iparraldeena dagoen lekua Inishowen penintsulan Malin Head lurmuturretik 2 kilometro ipar-ekialdera dagoen Banba's Crown da ("Banbaren Koroa"). Banba's Crown lumturra Malin udalerritik 16 kilometro iparraldera dago. Banba delako hau, irlandar mitologiako erregina bat izan zen.
Nahiz eta iparraldean egon, Malin Head lurmuturra ez dago Ipar Irlandan, Irlandako Errepublikan baizik. Malin Head lurmuturran meteorologia estazio bat ere badago.

## Iruditegia

* Met eireann metereologia estazioa.
* Itsasbehera Malin Head lurmuturreko itsaslabarretan.
* Lurmuturraren inguruko kostalde basatiaren ikuspegia.

## Kanpo estekak

* Datuak: Q303076
* Multimedia: Malin Head / Q303076
# Malinasko udaletxea

Malinasko udaletxea (frantsesez: hôtel de ville de Malines, nederlanderaz: Stadhuis van Mechelen) Belgikako hiri horretako antzinako udaletxea da, Grote Markt edo plaza nagusian dagoena. Eraikitze lanak 1320an hasi ziren eta brabantar gotikoaren adierazlea da. 1914ra arte, udaletxea izan zen.
UNESCOk 1999. urtean bere kanpandorrea Gizateriaren Ondare izendatu zuen.

## Erreferentziak

* ↑ Unesco. .

## Kanpo estekak

* Datuak: Q2202410
* Multimedia: Town hall of Mechelen / Q2202410
# Mendebaldeko Jerusalem

Mendebaldeko Jerusalem (hebreeraz: מערב ירושלים‎, Ma'aráv Yerushalayim; arabieraz: القدس الغربية‎, al-Quds al-Ḡarbiyya) Jerusalem hiriko mendebaldeko aldea da, 1949ko armistizioak ezarritako lerro berdeak banatuta. 1948ko Arabiar-israeldar Gerran israelden eskuetan geratu zen eta, bestea - Ekialdeko Jerusalem- Jordaniak okupatua. Mendebaldeko zenbait herrialdek, hala nola Estatu Batuek eta Erresuma Batuak, de facto onartu zuten Israelek lurraldearen gainean duen autoritatea, baina ez zuten de iure egin hiriaren estatusari buruzko behin betiko ebazpenaren zain zeudela.

## Alkateen zerrenda

* Dov Yosef (gobernadore militarra) (1948–1949)
* Daniel Auster (1949–1950)
* Zalman Shragai (1951–1952)
* Yitzhak Kariv (1952–1955)
* Gershon Agron (1955–1959)
* Mordechai Ish-Shalom (1959–1965)
* Teddy Kollek (1965–1993)
* Ehud Olmert (1993–2003)
* Uri Lupolianski (2003–2008)
* Nir Barkat (2008–2018)
* Moshe Lion (2018–egun)

## Erreferentziak

* ↑ (Ingelesez) BBC News. Key Maps: Jerusalem: Before 1967 and now. .
* ↑ (Ingelesez) Dumper, Michael. (1997). The politics of Jerusalem since 1967. Columbia University Press, 35-36 or. ISBN 978-0231106405..

## Kanpo estekak

* Datuak: Q2213440
* Multimedia: West Jerusalem / Q2213440